
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 764 


12 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Διυπουργικής Επιτροπής για τον Τουρισμό. 1 
Διάθεση τίτλων σε άυλη μορφή, με άνοιγμα (Γβ-ορβπ- 
ΪΠ9) των ομολόγων του Ελληνικού Δημοσίου, στα¬ 
θερού επιτοκίου, διάρκειας τριών ετών, λήξης 

21.6.2006. 2 

Αύξηση του μετοχικού κεφαλαίου της Ελληνικής Αε¬ 
ροπορικής Βιομηχανίας (ΕΑΒ) Α.Ε. 3 

Καθορισμός αποζημίωσης του Προέδρου, των μελών 
και της Γραμματείας της Επιτροπής Παρακολού¬ 
θησης του Προγράμματος, «ΠΟΛΙΤΕΙΑ», στην Πε¬ 
ριφέρεια Στερεάς Ελλάδος. 4 


ΑΠΟΦΑΣΕΙ Σ 

Αριθ. Υ315 (1) 

Σύσταση Διυπουργικής Επιτροπής για τον Τουρισμό. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις των παραγράφων 3,4 και 5 του άρθρου 
10 του νόμου 1558/1985 «Κυβέρνηση και Κυβερνητικά 
Όργανα» (ΦΕΚΑ’ 137). 

2. Την ανάγκη συντονισμού της Κυβερνητικής πολιτικής 
στον τομέα του Τουρισμού. 

3. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Συνιστάται Διυπουργική Επιτροπή για τον Τουρισμό 
την οποία συντονίζει ο Πρωθυπουργός. Η Επιτροπή απο- 
τελείται από τους: 

α. Υπουργό Ανάπτυξης, ως Πρόεδρο. 

β. Υπουργό Οικονομίας και Οικονομικών. 

γ. Υπουργό Εσωτερικών, Δημόσιας Διοίκησης και Απο¬ 
κέντρωσης. 

δ. Υπουργό Περιβάλλοντος, Χωροταξίας και Δημοσίων 
Έργων. 


ε. Υπουργό Γεωργίας. 

στ. Υπουργό Πολιτισμού. 

ζ. Υπουργό Μεταφορών και Επικοινωνιών. 

η.Υπουργό Δημόσιας Τάξης. 

θ .Υπουργό Εμπορικής Ναυτιλίας. 

2. Σε περίπτωση κωλύματος ή απουσίας τους οι παρα¬ 
πάνω Υπουργοί, μέλη της Επιτροπής, αναπληρώνονται 
από τον Υφυπουργό ή Γ ενικό Γ ραμματέα του αντίστοιχου 
Υπουργείου. 

3. Στην Επιτροπή καλούνται και μετέχουν χωρίς δικαίω¬ 
μα ψήφου, ανάλογα με το εξεταζόμενο θέμα, οι τυχόν αρ¬ 
μόδιοι κατά περίπτωση Υπουργοί, Υφυπουργοί ή Γενικοί 
Γραμματείς. Επίσης, μπορεί να καλούνται Σύμβουλοι του 
Πρωθυπουργού, υπηρεσιακοί παράγοντες, εκπρόσωποι 
νομικών προσώπων δημοσίου ή ιδιωτικού δικαίου ή και 
άλλοι εμπειρογνώμονες για θέματα της ειδικότητας τους. 

Άρθρο 2 

Έργο της Διυπουργικής Επιτροπής Τουρισμού είναι α) 
ο σχεδιασμός, ο συντονισμός και η παρακολούθηση της 
εφαρμογής των μέτρων για την τουριστική ανάπτυξη της 
Χώρας, β) η λήψη μέτρων σε περιπτώσεις κατά τις οποίες 
λόγω δυσμενών συνθηκών διέρχεται κρίση ο τουρισμός 
στη χώρα, γ) η μελέτη, η δημιουργία προϋποθέσεων και η 
υποστήριξη μέτρων προσέλκυσης κεφαλαίων για επενδύ¬ 
σεις στον τομέα του τουρισμού, δ) η εφαρμογή μέτρων 
που διευκολύνουν την είσοδο στη χώρα και τις μετακινή¬ 
σεις μέσα σε αυτή των προερχόμενων από το εξωτερικό 
επισκεπτών. 

Άρθρο 3 

Οι Γενικοί Γραμματείς των αντίστοιχων του άρθρου 1 
Υπουργείων ή αυτοτελών Γ ενικών Γ ραμματειών θα συνε¬ 
δριάζουν ως ομάδα εργασίας, υπό την προεδρία του Γε¬ 
νικού Γ ραμματέα Τουρισμού, τουλάχιστον μία φοράτο δί- 
μηνο και θα ασχολούνται με τα θέματα του άρθρου 2. 

Άρθρο 4 

1. Η γραμματειακή και τεχνική εξυπηρέτηση της Επι¬ 
τροπής εξασφαλίζεται από το Υπουργείο Ανάπτυξης. 

2. Καθήκοντα Γ ραμματέα της Επιτροπής ασκεί Υπάλλη¬ 
λος του Υπουργείου Ανάπτυξης με βαθμό Α’ της Π. Ε. κα¬ 
τηγορίας που ορίζεται με απόφαση του Προέδρου της 
Επιτροπής. Με την ίδια απόφαση ορίζεται ως αναπληρω¬ 
τής του γραμματέα υπάλληλος με τα ίδια προσόντα. Στον 

γραμματέα και τον αναπληρωτή του καταβάλλεται απο¬ 
ζημίωση σύμφωνα με τις ισχύουσες διατάξεις. 

3. Κατά τα λοιπά ισχύουν οι κοινές διατάξεις για τη λει¬ 
τουργία των Διυπουργικών Επιτροπών, όπως καθορίζο¬ 
νται στο άρθρο 12 της Υ.228/31.5.2000 απόφασης του 
Πρωθυπουργού (ΦΕΚ Β’ 676). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2003 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθμ. 2/31129/0023 (2) 

Διάθεση τίτλων σε άυλη μορφή, με άνοιγμα (Γθ-ορθπίη 9 ) 
των ομολόγων του Ελληνικού Δημοσίου, σταθερού 
επιτοκίου, διάρκειας τριών ετών, λήξης 21.6.2006. 

Ο ΥΠΟΥΡΓΟΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις»(ΦΕΚ 178Α/17.12.1990). 

2. Τις διατάξεις του άρθρου 1 του Ν. 2187/94 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξωτε¬ 
ρικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 2198/ 

1994 «Αύξηση αποδοχών δημοσίων υπαλλήλων εν γένει, 
σύναψη δανείων υπό του Ελληνικού Δημοσίου και δημι¬ 
ουργία στην Τράπεζα της Ελλάδος Συστήματος Παρακο¬ 
λούθησης Συναλλαγών επί τίτλων με λογιστική μορφή 
(άυλοιτίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α/18.2.1997), όπως τροποποιήθηκε με το άρθρο 
9του Ν. 2579/98 (ΦΕΚ31Α/17.2.1998), καθώς και τις δια¬ 
τάξεις του άρθρου 37του Ν. 3130/2003 (ΦΕΚ 76/Α/2003). 

5. Τις διατάξεις του άρθρου 15τουΝ. 2628/1998 (ΦΕΚ 
151 Α/1998) καθώς και τις διατάξεις του άρθρου 31 του Ν. 
2682/1999 (ΦΕΚ 16 Α/1999). 

6. Τις διατάξεις των άρθρων 64, 90 και 91 του Ν. 2362/ 

1995 (ΦΕΚ 247 Α/27.11.1995) 

7. Την 2021180/2981/0023/31.3.1997 απόφαση του 
Υπουργού των Οικονομικών «Περί των δαπανών σύνα¬ 
ψης, έκδοσης και εξυπηρέτησης κ.λ.π. των δανείων του 
δημοσίου (ΦΕΚ 286/Β/10.4.1997)». 

8. Την 2/4627/0023/25.01.2001 απόφαση του Υπουργού 
Οικονομικών «Καθορισμός όρων, τύπου και κειμένου των 
ομολόγων Ελληνικού Δημοσίου σε Ευρώ, σταθερού επι¬ 
τοκίου». 

9. Την 2/15217/0023/Α/11.03.2003 απόφαση του 
Υπουργού Οικονομίας & Οικονομικών «Έκδοση στις 
14.03.2003 μέσω δημοπρασίας ομολόγων σε άυλη μορ¬ 
φή, σταθερού επιτοκίου τριετούς διάρκειας, λήξης 
21.06.2006.» 

10. Τις διατάξειςτου Ν. 2842/27-9-2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 
207/Α/27-9-2000). 


11. Την 1100383/1330/Α0006/31.10.2001 (ΦΕΚ 1485/Β/ 
31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

12. Τις διατάξειςτου Ν. 2628/6.7.98 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλ¬ 
λες διατάξεις» (ΦΕΚ 151 Α/6.7.1998). 

13. Την 675/30.5.2003 ανακοίνωση του Ο.Δ.ΔΗ.Χ. απο¬ 
φασίζουμε: 

Την διάθεση στις 6.6.2003 τίτλων σε άυλη μορφή, με 
άνοιγμα (Γβ-οροπίπρ) των ομολόγωντου Ελληνικού Δημο¬ 
σίου, σταθερού επιτοκίου, διάρκειας τριών ετών, λήξης 
21.6.2006. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οιτίτλοι οι οποίοι θα διατεθούν με δημόσια εγγραφή, 
είναι ομόλογα του Ελληνικού Δημοσίου σε Ευρώ, με 
άνοιγμα (Γθ-οροπίπρ) των ομολόγων, σταθερού επιτοκί¬ 
ου, διάρκειας τριών ετών, λήξης 21.6.2006, που εκδόθη- 
κανστις 14.3.2003. 

2. Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο και εκδίδονται σε άϋ- 
λη μορφή, είναι δε καταχωρημένα στο Σύστημα Άϋλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3. Η ονομαστική αξία των ομολόγων είναι € 1.000, ενώ η 
τιμή διάθεσης ορίζεται στο 100,843 % της ονομαστικής 
αξίας, δηλαδή ίση με τη μεσοσταθμική τιμή που διαμορ¬ 
φώθηκε στις 3 Ιουνίου 2003, στη δημοπρασία ομολόγων 
ίδιας ημερομηνίας έκδοσης και λήξης. 

4. Το ποσό της παραπάνω έκδοσης θα καθορισθεί με νε- 
ώτερη απόφαση μας. 

5. Το επιτόκιο των ομολόγων είναι το ίδιο με αυτό της 
αρχικής έκδοσης της 14.03.2003 δηλαδή 2,75%. 

6. Τα ομόλογα αποφέρουν τόκο από την ημερομηνία έκ¬ 
δοσης τους προς επιτόκιο σταθερό για όλη τη διάρκεια 
τους. Ο τόκος υπολογίζεται στην ελάχιστη ονομαστική 
αξία €1.000 (1.000 Ευρώ), με βάση τον πραγματικό αριθ¬ 
μό ημερών κάθε τοκοφόρου περιόδου και έτος 365 ή 366 
ημερών {αοίυαί/αοΐυαΐ (Ι3ΜΑ) } και καταβάλλεται δεδου¬ 
λευμένος. 

7. Στις 6.6.2003 που είναι η ημερομηνία ανοίγματος (γθ- 
οροπίπς)) της έκδοσης και διακανονισμού θα καταβλη¬ 
θούν οι δεδουλευμένοιτόκοιτων ομολόγων που αφορούν 
το χρονικό διάστημα από 14.3.2003 έως 6.6.2003 εκφρα¬ 
σμένοι σε ΕΥΡΩ και στρογγυλοποιημένοι στα 2 δεκαδικά 
ψηφία. 

Οι δεδουλευμένοι τόκοι για το παραπάνω χρονικό διά¬ 
στημα θα υπολογισθούν, επί της ελάχιστης ονομαστικής 
αξίας (€ 1.000), με την απόδοση η οποία προκύπτει από το 
βασικό επιτόκιο 2,75% επί το κλάσμα ημερών 84/365 και 
είναι ίση με 0,632877 %. 

Έτσι οι δεδουλευμένοι τόκοι για ομόλογα ονομαστικής 
αξίας € 1.000, για το παραπάνω χρονικό διάστημα είναι € 
6,33. 

8. Η εξόφληση τωντίτλων θα γίνει στην ονομαστική τους 
αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Β.Θ.Ε.Τ. 

9. Οι λοιποί όροιτων ομολόγων είναι ίδιοι με αυτούς που 
ισχύουν για τα λοιπά ομόλογα του Δημοσίου σε Ευρώ, 
σταθερού επιτοκίου. 

10. Για τα ομόλογα αυτά που θα διατεθούν με δημόσια 
εγγραφή θα ισχύει ο κωδικός αριθμός Ι5ΙΝ (Ι5ΙΝ Β), που 
δόθηκε στα ομόλογα έκδοσης 14.3.2003. Το Β-Ι5ΙΝ δεν 
έχειπαράγωγουςτίτλους, δηλαδή δεν επιτρέπεται η απο¬ 
κοπή τωντοκομεριδίων από το σώμα και αποτελεί μία από 
τις προϋποθέσεις για την φοροαπαλλαγή. 

Τα ομόλογα θα διατεθούν μόνο σε φυσικά πρόσωπα - 
κατοίκους της Ε.Ε., με δημόσια εγγραφή μέσω της Τρά¬ 
πεζας της Ελλάδος, των Τραπεζών, των Πιστωτικών Ιδρυ¬ 
μάτων, των χρηματιστών - μελών του Χρηματιστηρίου 
Αξιών Αθηνών και λοιπών φορέων που είναι εξουσιοδοτη¬ 
μένοι από την Τράπεζα της Ελλάδος. 

Η δημόσια εγγραφή για τη διάθεση των ομολόγων θα 
αρχίσει την Δευτέρα 2 Ιουνίου 2003 και θα ολοκληρωθεί 
την Τετάρτη 4 Ιουνίου 2003. 

Οι επενδυτές κατά τη διαδικασία της δημόσιας εγγρα¬ 
φής δηλώνουν υποχρεωτικά: 

το Α.Φ.Μ.τους, 

τη χώρα προέλευσης του Α.Φ.Μ. τους, 

τον Χειριστή τους στο Σ.Α.Τ. 

την Μερίδα και το Λογαριασμό τους στο Σ.Α.Τ. 

την ποσότητα ομολόγων, για την οποία επιθυμούν να 
εγγραφούν. 

Οι εγγραφές θα γίνονται σε πολλαπλάσια των 1.000 Ευ¬ 
ρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτατο ποσό εγγραφής και διάθεσης 
ανά Επενδυτή, ομόλογα ονομαστικής αξίας 15.000 Ευρώ. 

Η κατανομή και οι εγγραφές, θα γίνονται από το Σ.Α.Τ. 
του Κ.Α.Α., σε πολλαπλάσια των 1.000 Ευρώ. 

Την ημερομηνία έκδοσης, οι φορείς που θα έχουν δια¬ 
θέσει ομόλογα με δημόσια εγγραφή, ενημερώνουντο σύ¬ 
στημα των άϋλων τίτλων της Τράπεζας της Ελλάδος, κα¬ 
τά την συνήθη διαδικασία. 

Οι προσφερόμενοι με την παραπάνω διαδικασία τίτλοι 
θα είναι αφορολόγητοι, υπό την προϋπόθεση ότι θα δια- 
κρατούνται μέχρι τη λήξη τους. Το δικαίωμα της φοροα¬ 
παλλαγής προκύπτει αποκλειστικά από τις εγγραφές του 
Σ.Α.Τ. του Κεντρικού Αποθετηρίου Αξιών. 

Οι επενδυτές κάτοχοι των ομολόγων του Ι5ΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους, οι οποίοι 
θα αγοράζουν τους τίτλους. 

Σε περίπτωση πώλησης των τίτλων από τα φυσικά πρό¬ 
σωπα, χωρίς να έχει μεσολαβήσει πληρωμή τοκομεριδί¬ 
ου, θα γίνεται μόνον αλλαγή του Ι5ΙΝ από Β σε Α και θα 
ισχύει φορολογικά ό,τι ισχύει για τα κανονικά τοκομερί¬ 
δια. 

Στην περίπτωση που έχει μεσολαβήσει πληρωμή τοκο¬ 
μεριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά. Δηλαδή, ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τ ράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

Για τη διάθεση των ομολόγων στο επενδυτικό κοινό από 
τις Τράπεζες και λοιπούς εξουσιοδοτημένους φορείς, θα 
δοθεί προμήθεια 0,15%. Επίσης θα δοθεί προμήθεια στο 
Σ.Α.Τ. του Κεντρικού Αποθετηρίου Αξιών Α.Ε. 0,04% 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 


ται δαπάνη σε βάρος του Κρατικού Προϋπολογισμού για 
το οικονομικό έτος 2003, ενώ προκαλείται δαπάνη και για 
τα επόμενα οικονομικά έτη, η οποία θα εγγράφεται στις 
κατ’ έτος προβλέψεις δαπανών εξυπηρέτησης του Δημο¬ 
σίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. οικ. 2/32003/0025 (3) 

Αύξηση του μετοχικού κεφαλαίου της Ελληνικής Αεροπο¬ 
ρικής Βιομηχανίας (ΕΑΒ) Α.Ε. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 14 του Ν. 2303/95 «Πληρω¬ 
μή αποδοχών δημοσίων υπαλλήλων μέσω Τραπεζικού Συ¬ 
στήματος και άλλες διατάξεις». 

2) Τις διατάξεις των παρ. 2,3 και 4 του άρθρου 1 του Ν. 
43/1975 (ΦΕΚ39/Τ.Α/1975) «Περί ιδρύσεως Εθνικής Βιο¬ 
μηχανίας Αεροπορικού Υλικού». 

3) Τις διατάξεις του άρθρου 1 του Ν. 696/1977 (ΦΕΚ 
272/Τ.Α/1977) «Περίτροποποιήσεως και συμπληρώσεως 
του Ν. 43/1975». 

4) Την 2072030/10062/25.10.1996/ΓΛΚ/Δ25 απόφαση 
«Περί προσαρμογής Καταστατικού της Ελληνικής Αερο¬ 
πορικής Βιομηχανίας (Ε.Α.Β.) Α.Ε. στις διατάξεις του Ν. 
2414/1996. 

5) Τις διατάξεις της παρ. 1 του άρθρου 44 του Ν. 1947/ 
1991 (ΦΕΚ 72/τ.Α'/1991) «Απλούστευση φορολογικών 
διαδικασιών και άλλες διατάξεις». 

6) Την 17307/23.5.2003 έγγραφο της ΔΟΥ ΦΑΒΕ Αθη¬ 
νών. 

7) Το από 26.5.2003 Πρακτικό της έκτακτης Γενικής Συ¬ 
νέλευσης των μετόχων της ΕΑΒ Α.Ε. 

8) Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών», 
αποφασίζουμε: 

1. Εγκρίνουμε την αύξηση του Μετοχικού Κεφαλαίου 
της Ελληνικής Αεροπορικής Βιομηχανίας κατά το ποσό 
των δώδεκα εκατομμυρίων πεντακοσίων τριάντα πέντε 
χιλιάδων εννιακοσίων ογδόντα ευρώ (12.535.980,00 €) 
με την έκδοση 417,866,νέων μετοχών, ονομαστικής 
αξίας 30 ευρώ η κάθε μία. οι οποίες θα αναληφθούν απο¬ 
κλειστικά από το Ελληνικό Δημόσιο. Η καταβολή του ως 
άνω ποσού θα γίνει με συμψηφισμό ισόποσων οφειλών 
της ΕΑΒ Α.Ε., οι οποίες αποσβένυνται και ειδικότερα πο¬ 
σού 12.535.984,64 ευρώ που είναι βεβαιωμένο στη ΑΟΥ 
ΦΑΒΕ Αθηνών. Η διαφορά του ποσού των 4,64 ευρώ θα 
καταβληθεί στο Ελληνικό Δημόσιο από την ΕΑΒ Α. Ε. τοις 
μετρητοίς. 

2. Η ΔΟΥ ΦΑΒΕ Αθηνών στην οποία κοινοποιείται η πα¬ 
ρούσα, θα μεριμνήσει για τη διαγραφή του ποσού των 
12.535.980,00 ευρώ και την έκδοση του σχετικού ΑΦΕΚ 
που θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Ιουνίου 2003 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/25598/0022 (4) 

Καθορισμός αποζημίωσης του Προέδρου, των μελών και 
της Γραμματείας της Επιτροπής Παρακολούθησης 
του Προγράμματος, «ΠΟΛΙΤΕΙΑ», στην Περιφέρεια 
Στερεός Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των άρθρων 1 -8 και 18 παρ. 18 του Ν. 2503/1997 (ΦΕΚ 
107Α'). «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

β) του άρθρου 2 παρ.4 του Ν. 2880/2001 (ΦΕΚ 9 Α’) 
«Πρόγραμμα ΠΟΛΙΤΕΙΑ για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

γ) του άρθρου 40 του Ν. 849/1978 (ΦΕΚ 232/Α') όπως 
τροποποιήθηκε μετοάρθροδτου Ν. 2129/93 (ΦΕΚ57Α’). 

δ) του άρθρου 22 παρ. 3του Ν. 2362/1995 (ΦΕΚ247/Α') 
Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

ε) του άρθρου 29 Ατού Ν. 1558/1985 που προστέθηκε 
με το άρθρο 27 του Ν. 2081/1992 (ΦΕΚ 154 Α71992) και 
αντικαταστάθηκε με την παρ. 2 α του άρθρου 1 του Ν. 
2469/1997 (ΦΕΚ 38 Α’). 

στ) του’Π.Δ.51/1987 (ΦΕΚ 26 Α’) «Καθορισμός των Πε- 
ριφερειώντης Χώρας γιατο σχεδίασμά, προγραμματισμό 
και συντονισμό της Περιφερειακής ανάπτυξης» 

2. Την 4114/1.10.2001 (φεκ 1390 Β’) απόφαση συγκρό¬ 
τησης Επιτροπής Παρακολούθησης του Προγράμματος 
«ΠΟΛΙΤΕΙΑ» της Περιφέρειας Στερεός Ελλάδος, όπως 
τροποποιήθηκε με την 2646/12.6.2002 (ΦΕΚ 803 Β’) 
όμοια. 


3. Την 2/80345/0004/8.11.99 (ΦΕΚ 2040 β’) κοινή Υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ.Ι του Ν. 1943/91». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού για τα οικονομικά έτη 2002-2003. 

Η δαπάνη αμοιβής των μελών της επιτροπής, για το 
έτος 2002 ανέρχεται στο ποσό των εξήντα δύο χιλιάδων 
οκτακόσιων εξήντα ευρώ (62.860) για Δετό έτος 2003 στο 
ποσό των εβδομήντα πέντε χιλιάδων οκτακόσιων σαρά¬ 
ντα ευρώ (75.840) και θα γίνει από το Περιφερειακό Τα¬ 
μείο Ανάπτυξης της Περιφέρειας Στερεός Ελλάδος, απο¬ 
φασίζουμε: 

1. Καθορίζουμε, κατ’ εφαρμογή των διατάξεων του άρ¬ 
θρου 18 παρ. 18 του Ν. 2503/1997 και κατά παρέκκλιση 
των διατάξεων του Ν. 2470/1997, αποζημίωση κατά μήνα, 
για τον Πρόεδρο, τα μέλη και τη γραμματεία της Επιτρο¬ 
πής Παρακολούθησης του Προγράμματος «ΠΟΛΙΤΕΙΑ» 
στην Περιφέρεια Στερεός Ελλάδος, ως ακολούθως : 

Πρόεδρος: 440 ΕΥΡΩ 

Μέλος: 400 ΕΥΡΩ 

Γραμματεία: 360 ΕΥΡΩ 

2. Η ανωτέρω αποζημίωση καταβάλλεται στους δικαι¬ 
ούχους ολόκληρη, υπό την προϋπόθεση ότι μετείχαν σε 
τουλάχιστον δύο (2) συνεδριάσεις το μήνα. Σε περίπτωση 
που μετείχαν σε λιγότερες από δύο (2) συνεδριάσεις, η 
αποζημίωση μειώνεται αναλογικά σε σχέση με το σύνολο 
των πραγματοποιούμενων μηνιαίων συνεδριάσεων. 

3. Η ισχύς της παρούσας απόφασης αρχίζει από την 
έναρξη των συνεδριάσεων της Επιτροπής Παρακολούθη¬ 
σης και με τον περιορισμό της διάταξης του άρθρου 40 
του Ν. 849/78 και λήγει με τη λήξη του Προγράμματος 
«ΠΟΛΙΤΕΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Ιουνίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 


Υπουργείου Οικονομίας 
και Οικονομικών 
I. ΚΟΥΣΟΥΛΑΚΟΣ 


Δημόσιας Διοίκησης 
& Αποκέντρωσης 
ΒΑΣ. ΒΑΛΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




